Diari Oficial de la Generalitat Valenciana


Sumari del DOGV 1278, del 04-04-1990 (1990/817070)

ORDRE de 20 de febrer de 1990, de la Conselleria de Cultura, Educació i Ciència, per la qual s'estableixen els requisits i el procediment per a la concessió dels premis extraordinaris de batxillerat de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/02/20/(2)/dof/vci/html**

### Dades del document

Número de DOGV
:   1278

Data del DOGV
:   04-04-1990

Secció del DOGV
:   DISPOSICIONS GENERALS

Número del document
:   1990/817070


Data del document
:   20-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 20 de febrer de 1990, de la Conselleria de Cultura, Educació i Ciència, per la qual s'estableixen els requisits i el procediment per a la concessió dels premis extraordinaris de batxillerat de la Comunitat Valenciana.  
L?Ordre Ministerial de 27 d'octubre de 1988 (BOE del 4 de novembre) per la qual s'estableixen els requisits i el procediment per a la concessió dels premis extraordinaris de batxillerat, disposa en l'apartat onzè que «les comunitats autònomes amb plenes competències en matèria d'educació podran convocar premis extraordinaris de batxillerat en els seus àmbits territorials respectius, mantenint en tot cas el que preveuen els apartats segon i tercer d'aquesta Ordre».  
Per tot això,  
ORDENE:  
Primer  
Els premis extraordinaris de batxillerat, que són el reconeixement oficial dels mèrits dels alumnes que demostren una especial preparació en el conjunt de matèries que constitueixen els estudis de l?esmentat nivell educatiu es concediran d'acord amb els requisits i procediments que estableix aquesta Ordre.  
Segon  
En cada província es podrà concedir un premi extraordinari de batxillerat per cada 1.000 alumnes, o fracció superior a 500, matriculats en el tercer curs del batxillerat unificat i polivalent en el curs acadèmic immediatament anterior a aquell en què es facen les proves.  
Si en una província el nombre d'alumnes matriculats en tercer curs és inferior a 500, es podrà concedir un premi extraordinari.  
Als efectes previstos en el paràgraf anteriors tindran en compte tant els alumnes de centres públics com els de centres privats i els alumnes matriculats en la modalitat d?ensenyament a distància.  
Tercer  
Per a optar al premi extraordinari serà necessari que la mitjana resultant de les qualificacions obtingudes en els tres cursos de batxillerat siga igual o superior a 8,5 punts.  
La qualificació mitjana s'obtindrà tenint en compte totes les matèries cursades per l'alumne, tant comunes com optatives, llevat de les que tinguen caràcter voluntari.  
A les qualificacions se'ls assignarà el valor numèric següent:  
Suficient: 5,5 punts.  
Bé: 6,5 punts.  
Notable: 7,5 punts.  
Excel·lent: 9 punts.  
Quart  
Els alumnes que, reunint els requisits establerts en aquesta Ordre, vulguen optar al premi extraordinari s'hauran d'inscriure en l'institut de batxillerat en que es trobe el seu expedient acadèmic.  
Amb aquesta finalitat, la Direcció General d'Ordenació i Innovació Educativa convocarà anualment els premis regulats per aquesta Ordre i establirà el model d'inscripció, que no meritarà cap taxa, els terminis per a fer-la i les dates en què tindran lloc les proves corresponents.  
Cinqué  
Les proves esmentades es faran en els llocs que, a aquest efecte, seran designats pels directors territorials.  
Sisé  
Les proves consistiran en:  
- Redacció sobre un tema de caràcter general, històric o literari.  
- Qüestions relacionades amb un text escrit en l'idioma estranger estudiat per l?alumne. Tant la formulació de les preguntes com les respostes, seran efectuades per escrit i en el mateix idioma que el text.  
- Qüestions o exercicis pràctics sobre les matèries comunes del pla d'estudis del batxillerat unificat i polivalent.  
Els temes per a les proves seran elaborats per la Direcció General d'Ordenació i Innovació Educativa.  
Seté  
Els tribunals encarregats d'efectuar les proves estaran formats per funcionaris de la Conselleria de Cultura, Educació i Ciència que exercesquen la funció inspectora i per professors numeraris de batxillerat, especialistes en cada una de les matèries que formen la prova. Seran designats, en cada província, per la direcció territorial corresponent.  
Vuité  
Els alumnes que obtinguen premi extraordinari tindran dret a l?expedició gratuïta del títol de batxillerat.  
També podran optar al premi nacional de batxillerat que anualment convoca el Ministeri d'Educació i Ciència.  
Nové  
Els alumnes examinats o els seus pares o representats legals, podran reclamar per escrit contra la qualificació obtinguda, mitjançant una instància dirigida al president del tribunal.  
Si la reclamació es basa en l?existència d'un error material en la qualificació o en la notificació d'aquesta, el president, una vegada comprovat l?error, n'ordenarà l?esmena immediata.  
Si la reclamació es basa en la valoració de l?exercici, el president n'ordenarà, al tribunal, la revisió, i emetrà una resolució en conseqüència. Contra aquesta resolució es podrà presentar una nova reclamació davant la Direcció General d'Ordenació i Innovació Educativa.  
Deu  
Abans de fer-se les proves per a la concessió dels premis extraordinaris, la Direcció General d'Ordenació i Innovació Educativa podrà dictar les instruccions que considere necessàries per a la correcta aplicació d'aquesta Ordre.  
DISPOSICIO DEROGATORIA  
Queda derogada la Resolució de 26 de maig de 1987 de la Direcció General d'Ensenyament Mitjà de la Conselleria de Cultura, Educació i Ciència, per la qual s'estableixen els requisits i el procediment per a la concessió dels premis extraordinaris de batxillerat de la Comunitat Valenciana.  
DISPOSICIO FINAL  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 20 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI